Hadikereszt (Egyesült Királyság)
A Hadikereszt (angolul Military Cross, rövidítve MC) az Egyesült Királyság államfője által adományozott katonai kitüntetés, amelyet 1993-ig a brit hadsereg (és korábban a Brit Nemzetközösség) bizonyos rendfokozatú tisztjei, azóta pedig más rangban lévő katonák is kaphatnak "a szárazföldi hadműveletek során az ellenséggel szemben tanúsított példamutatóan bátor cselekedetért". 1979 óta posztumusz is adományozható.

Története
Az érdemrendet 1914. december 28-án alapította V. György király a fegyveres erők századosnál alacsonyabb rangú tisztjei és altisztjei számára. 1916 augusztusában három adható sávval bővítették a kitüntetés fokozatait. 1931-ben megváltoztatták az adományozás szabályait, kiterjesztették az őrnagyokra és a Királyi Légierő tagjainak földön végzett tevékenységére. 

A brit kitüntetésrendszer 1993-as reformja után eltörölték a rendfokozatkövetelményt, azóta a Brit Fegyveres Erők bármely tagja megkaphatja.

V. György idején (első világháború) több mint 40 ezer, VI. György korában (második világháború) több mint 11 ezer Hadikeresztet osztottak ki. A II. Erzsébet által adományozott kitüntetések számát nem közölték. A kitüntetettek száma 48 ezer fölött van.

Leírása 
A Hadikereszt érme egy négyágú, egyenlő szárú ezüstkereszt, amelynek magassága 46 mm, szélessége 44 mm. A kereszt ágai a végüknél kiszélesednek, talpasak. Közepét az aktuális uralkodó nevének kezdőbetűi, a keresztágak végét korona díszíti. A hátoldal eredetileg sima, 1938 óta az alsó keresztágba bevésik a kitüntetett nevét és az évszámot. A keresztet tartó szalag szélessége 32 mm, három függőleges, fehér-bíbor-fehér színű sávra oszlik.

Neves kitüntetettek 
Elsőként G. F. H. Brooke, a 16. dzsidás lovasezred hadnagya kapta meg a kitüntetést 1915. január 1-jén
Az első aki mindhárom sávval kapta meg a Hadikeresztet, Francis Wallington tábori tüzérkapitány volt (1918. július 10-én).<ref name="addington">Scott Addington; [https://books.google.co.uk/books?id=Uw98jVk5pkoC&pg=PA343&lpg=PA352 For Conspicuous Gallantry... Winners of the Military Cross and Bar during the Great War. Volume 1 – Two Bars & Three Bars], Troubador Publishing Ltd, 2006, pp.343–352.</ref> Az első világháborúban még hárman kapták meg a Hadikereszt legmagasabb fokát: Percy Bentley, Humphrey Arthur Gilkes és Charles Gordon Timms.London Gazette 31 January 1919
A második világháborúban, amikor a japánok elfoglalták Burmát, egy ellentámadás során az indiai származású Sam Manekshaw századost (később tábornagy) géppuskával hasbalőtték. David Tennent Cowan tábornok a saját kitüntetését tűzte a mellére, mondván "halott ember nem kaphatja meg a Hadikeresztet". Manekshaw később felépült.
 Az első posztumusz Hadikeresztet Herbert Westmacott százados kapta 1980-ban Észak-Írországban tanúsított bátorságáért.
 Az első nő 2007-ben kapta meg a kitüntetést. Michelle Norris Irakban szolgált a walesi hercegnő királyi ezredének egészségügyi szolgálatánál és ellenséges tűz alatt látta el és vitte biztonságba járművének megsebesült parancsnokát.

 Jegyzetek 

 Források 
 Mackay, J and Mussell, J (eds) – Medals Yearbook – 2005'', (2004), Token Publishing.
 Database of Australian Awardees at the Australian Government Honours website
Search recommendations for the Military Cross on The UK National Archives' website.
 
Notes on numbers awarded

Fordítás 

Brit katonai kitüntetések